Det skriver det internationale nyhedsbureau, AP.

I maj åbnede USA et kontor i Nuuk med én amerikansk embedsmand ansat, som i dag deler sin arbejdstid mellem Nuuk og Den Amerikanske Ambassade i København.

Men i løbet af efteråret i år håber USA at ansætte grønlandske medarbejdere. Planen er, at konsulatet i 2020 rummer i alt syv medarbejdere.

LÆS OGSÅ Diplomaten Sung Choi skal knytte Grønland og USA tættere sammen

Det skriver AP på baggrund af et notat, som det amerikanske udenrigsministerium har sendt til Kongressen i Washington.

Ifølge notat skal ansatte på konsulatet i Nuuk være med til at knytte 'tættere relationer til grønlandske embedsmænd og samfundet'.

Desuden vil konsulatet være med til "at øge den amerikanske tilstedeværelse i Arktis og fungere som en effektiv platform til at fremme amerikanske interesser i Grønland," står der i notatet til Kongressen.

LÆS OGSÅ Naalakkersuisut hilser permanent amerikansk tilstedeværelse velkommen

Til sammenligning har Selvstyret i dag 15 medarbejdere ansat i Departementet for Udenrigsanliggender i Nuuk, mens der 14 personer ansat i det danske udenrigsministeriums afdeling for Arktis og Nordamerika.